Булдаков Алексей Иванович

**Булдаков Алексей Иванович** (26 март 1951 йыл — 3 апрель 2019 йыл) — СССР һәм Рәсәйҙең театр һәм кино актёры, Рәсәй Федерацияһының халыҡ артисы (2009).

## Биографияһы
Алексей Иванович Булдаков 1951 йылдың 26 мартында Алтай крайы Ключевский районы Макаровка ауылында тыуған. Һуңынан ғаилә Ҡаҙаҡ ССР-ы Павлодар ҡалаһына күсеп килә.

Бала сағынан бокс һәм классик көрәш менән мауыға.

1969 йылда А. П. Чехов исемендәге Павлодар драма театры янындағы Йәштәр театр студияһын (училище) тамамлағандан һуң ошо театр труппаһында хеҙмәт юлын башлай.

Һуңынан Совет Армияһы сафтарына хәрби хеҙмәткә саҡырыла. Армиянан ҡайтҡас актёр һөнәренән китеп Павлодар трактор заводына эшкә урынлаша, әммә биш айҙан һуң кире сәхнәгә ҡайта.

1976 йылға тиклем Павлодар,Томск тетрҙарында эшләй. 1976—1982 йылдарҙа К. С. Станиславский исемендәге Караганда өлкә рус драма театрында хеҙмәт юлын дауам итә. Артабан Рязань өлкә драма театрында эшләй,

1982 йылда Булдаковтың кино дебюты үтә — режиссёр Леонид Макарычевтың «Ут аша» хәрби драмаһында актёр төп роль партизан-разведчик Савелийҙы башҡара. 1983 йылда Николай Гусаровтың «Семен Дежнев» тарихи-биографик нәфис фильмындағы урыҫ тикшеренеүсе — ергиҙәрҙәре Семен Иванович Дежнев ролен уйнай.

1985—1993 йылдарҙа — Минск ҡалаһы «Беларусьфильм» Театр-студия киностудияһы актёры була.

А.Булдаков 1995 йылға тиклем күберәк икенсе пландағы актёр булараҡ сығыш яһай, әммә Александр Рогожкиндың «Милли һунар үҙенсәлектәре» комедия нәфис фильмындағы генерал Иволгин роле (прототибы — генерал Александр Иванович Лебедь) уны ысын мәғәнәһендә «халыҡ йондоҙо» яһай.
Актёрҙың биографияһын бөтәһе 150-нән ашыу кино ролдәре тәшкил итә.

Алексей Булдаков 2019 йылдың апрелендә Улан-Баторға (Монголия), иң яҡшы дуҫының тыуған көнөн билдәләргә килә һәм төнгө сәғәт 2-лә, йоҡлаған килеш, 68 йәшендә вафат була. Үлем сәбәбе — тромбы шартлауы. Актёр менән хушлашыу 8 апрель көнө Мәскәү ҡалаһындағы Кино йортонда үткәрелә һәм ул Троекуров зыяратына ерләнә.

### Ғаиләһе
* Атаһы — Булдаков Иван Семенович (1922—1990), шофер булып эшләгән.
* Әсәһе — Евдокия Булдаков Максимовна (Бойко) (1921—2003).

Павладор ҡалаһында ике ағаһы һәм ике апаһы йәшәй, ағайҙары — шофер, бер апаһы бухгалтер, ә икенсеһе — склад мөдире булып эшләгән.

* Апаһы — Булдакова Ольга Ивановна (1947 йылда тыуған), Ҡаҙағстанда йәшәй.
* Ағаһы — Булдаков Николай Иванович (1949 йылда тыуған), Ҡаҙағстанда йәшәй.

Алексей Булдаков ике тапҡыр өйләнгән.

* Беренсе ҡатыны — Кормунина Людмила Павловна (23.08.1955 — 26.11.2016), актриса, уның атаһы Кормунин Павел Васильевич Белорус ССР-ның халыҡ артисы (1919—2002).
* Улы — Иван Булдаков (тыуған йылы — сентябрь,1988), әсәһе (Булдаков менән никахта түгел) һәм үгәй атаһы менән Мальта ҡалаһында йәшәй, туризм өлкәһендә эшләй, атаһы менән даими аралашҡан.
* Икенсе ҡатыны (тол ҡатын) — Булдаков Людмила Андреевна, белеме буйынса педагог, аяҡ кейемдәре магазины директоры. А.Булдаков менән 1993 йылдың 3 декабрендә ғаилә ҡорғандар.

## Ижады

### Фильмография өлкәһендәге эшмәкәрлеге

### Рәсәй федерацияһының дәүләт наградалары

#### Йәнһүрәттәрҙе тауышландырыу өлкәһендәге эшмәкәрлеге
* 1990 — Покатигорошек
* 1999 — Оло пальба
* 2004 — Десант Степочкин — *Генерал*
* 2006 — Эльки — *Торналар*
* 2008 — Степочкин һәм ай десанты

### Рәсәй федерацияһы субъекттары исемдәре һәм наградалары

## Наградалары
* 1999 —сәнғәт өлкәһендәге хеҙмәте өсөн «Рәсәй федерацияһының атҡаҙанған артисы» маҡтаулы исеменә лайыҡ була. (1999 йылдың 26 ғинуары)
* 2009 — сәнғәт өлкәһендәге ҙур ҡаҙаныштары өсөн «Рәсәй федерацияһының халыҡ артисы» исеме бирелә. (2009 йылдың 5 апрель)
* 2011 —*күп йыллыҡ ижади эшмәкәрлеге һәм мәҙәниәтте үҫтереүҙәге ҡаҙаныштары өсөн* «Рәсәй Федерацияһының Рәхмәт хаты» менән бүләкләнә.(2011 6 март)

### Рәсәй Федерацияһы субъекттары наградалары һәм исемдәре
* 2013 — «Мәскәү өлкәһе Краснознаменск округының Почетлы гражданины» исеменә лайыҡ була.

### Йәмәғәт наградалары
* 1996 — билдәле режиссёр А.Рогожкиндың «Милли һунар үҙенсәлектәре» комедия нәфис фильмында генерал Михалыч ролен оҫта башҡарғаны өсөн «Ника» IX Рәсәй милли кинематография премияһының «Иң яҡшы ир-ат роле» номинацияһы лауреатына эйә була

## Иҫкәрмәләр